12 stropers vas in wildtuin | Maroela Media
12 stropers vas in wildtuin
Veldwagters in die wildtuin. Foto: SANParke/Facebook
Twaalf vermeende stropers is die afgelope paar weke in die Krugerwildtuin in hegtenis geneem.
Kol. Mtsholi Bhembe, woordvoerder van die polisie, het gesê die verdagtes is deur die polisie, veldwagters van SANParke en die beskermingsdienste in Skukuza in hegtenis geneem.
Drie Mosambiekers is Maandag by Stoltznek in hegtenis geneem nadat daar 'n .458-geweer, 'n knaldemper en ammunisie in hul besit gevind is. Die verdagtes is tussen 33 en 36 jaar oud.
Volgens Bhembe is drie Mosambiekers ook Donderdag in hegtenis geneem nadat hulle in besit van 'n jaggeweer, 'n knaldemper, ammunisie, 'n mes en 'n byl gevind is. Hulle het Vrydag in die landdroshof in Bosbokrand verskyn.
"Twee mans, Phillip Mzimba (33) en Difference Mahlaule (34), het Woensdag in die hof in Skukuza verskyn nadat hulle Dinsdag in hegtenis geneem is. Hulle sal Donderdag weer in die hof in Bosbokrand verskyn wanneer hulle om borgtog sal aansoek doen."
Bhembe het gesê vier mans is twee weke terug in hegtenis geneem toe hulle die park wou verlaat. Solly Silaule (35), Oddis Maluleke (43), Sam Khoza (26) en Phillip Gumede (48), 'n werknemer van SANParke, is in besit van renosterhorings, 'n jaggeweer en ammunisie gevind. Hulle het Maandag vir 'n tweede keer in die hof in Bosbokrand verskyn en bly in aanhouding.
Lt.genl. Mondli Zuma, polisiekommissaris in Mpumalanga, het die inhegtenisnemings verwelkom.
Jason Rohde hoor vandag sy lot
Beampte skiet glo 3 dood, neem eie lewe
De Villiers · 11 maande gelede
Renosterstropings hou aan plaasvind omdat die straf deur die howe te lig is, en hulle nie daardeur afgeskrik word nie. Om tronk toe te gaan is nie 'n straf of skande vir hulle nie. Tans word net die pionne gearresteer. As die meesterbreine teen dieselfde tempo gearresteer en vervolg word, en 'n gepaste straf kry, kan dit dalk stop.
Wel gedaan aan diegene wat die 12 skurke gearresteer het.
IK · 11 maande gelede
Jy is reg De Villiers, afhangende vd oortreding sou die praat vd rottang meer van pas wees betreffende misdaad.
Ivan · 11 maande gelede
Dankie vir goeie en volhoubare werk deur mense wat nog lief is vir die natuur en sy diere.
Johanna Botha · 11 maande gelede
Tog kommerwekkend dat baie wat die diere moet oppas self betrokke is by die stropery …dalk leunverklikker toetse oorweeg ?
Ek stem Johanna.
Ralph · 11 maande gelede
Groot grap. 3 mosambiekers vir borgtog. Hoe "gaaf" is ons korrupte regstelsels?
Willie · 11 maande gelede
Jy as SA burger sal nie I'm Mosambiek borgtog kry nie…
Donderstorm · 11 maande gelede
Ja daar is maar n paar vrot appels in die mandjie maar die meerderheid is goeie mense wat hul lewens daagliks op die spel sit om SA se wild vir ons nageslagte te bewaar n paar het al die grootste opovering gemaak hul het hul lewens gegee vir die beskerming van SA se wilde diere hul in my oe moet hul eer kry en meer onthou word hul moet ss gevalle soldate hul eie gedenkteken plek kry as daar nie reeds een is nie mens hoor net een wildbewaarder is dood en dan niks meer verder nie die "unsung heros" gee eer aan die wie dit toe kom ne.